Lennart Petrell

Lennart Petrell (s. 13. huhtikuuta 1984 Helsinki) on suomalainen uransa päättänyt jääkiekkoilija, tätä nykyä tv-persoona ja asiantuntija, joka muistetaan etenkin pitkästä urastaan SM-liigajoukkue Helsingin IFK:ssa. Isokokoinen Petrell (191 cm, 95 kg) oli pelipaikaltaan laitahyökkääjä. Vuonna 2004 Columbus Blue Jackets varasi Petrellin NHL:ään 6. kierroksella varausnumerolla 190.

Petrellin vahvuudet ovat fyysisessä pelissä, taklaamisessa, karvaamisessa ja kiekonriistoissa. Hän on myös kohtalaisen hyvä maalintekijä ja häntä on luonnehdittu voimahyökkääjäksi. Näiden ominaisuuksien ja pitkän HIFK-taustan vuoksi hän on kannattajien keskuudessa erittäin suosittu, HIFK-ikoniksikin mainittu.

 Ura 
Lennart Petrellin jääkiekko-opit ovat alun perin Karhu-Kissoista, jossa hän kiekkoili nuorimpina junnuaikoinaan mutta myöhemmin hän siirtyi HIFK:n juniorijoukkueeseen. Juniorina Petrell pelasi myös KoJo:ssa ja Jokereissa. Nuorempana B-juniorina Petrell kiekkoili Karhu-Kissoissa (2000–2001), ja oli mukana nostamassa joukkuetta B-junioreiden SM-sarjaan.

"Lennun" ura lähti nousuun kaudella 2003–2004, jolloin HIFK voitti A-nuorten SM-pronssia, Petrellin voittaessa pudotuspelien pistepörssin (10 ottelussa 6+7=13). Samalla kaudella hän teki debyytin myös miesten SM-liigaan, josta myös tuli SM-pronssia. Samalla kaudella tuli myös kolmas arvomitali, kun Petrell oli alle 20-vuotiaiden maajoukkueessa mukana voittamassa MM-pronssia Helsingin MM-kisoissa. On hyvin harvinaista, että yksi pelaaja saavuttaa yhden kauden aikana kaksi SM-tason mitalia ja yhden MM-tason mitalin.

Petrell voitti kultaa HIFK:n mukana keväällä 2011. Pelaajavalinnoistaan tavallisesti harvapuheinen päävalmentaja Jukka Jalonen myönsi huhtikuussa 2011, että ilman loukkaantumista Petrell olisi ollut saman kevään MM-kisajoukkueessa. Onnistuneen kauden jälkeen Petrell teki yksivuotisen sopimuksen NHL-joukkue Edmonton Oilersin kanssa. Kauden 2012–2013 alun Petrell pelasi kuitenkin kasvattajaseurassaan HIFK:ssa NHL:n työsulun takia.

Kaudella 2014–2015 Petrell pääsi juhlimaan Champions Hockey Leaguen voittoa Luleå HF:ssä.

Kaudeksi 2016–2017 Petrell palasi vuoden mittaisella sopimuksella Helsingin IFK:honTIEDOTE: LENNART PETRELL PALAA IFK:HON  ja teki seuran kanssa toukokuussa 2017 kahden vuoden mittaisen jatkosopimuksenHIFK julkisti pelaajasopimuksia – Petrell ja Bäckström jatkavat. Hänet nimettiin myös joukkueen kapteeniksi.Petrell HIFK:n kapteeniksi

Petrell lopetti uransa kaudella 2020–2021. Hänen uraa HIFK:ssa, jossa hän pelasi 14 kautta, muistettiin peliä edeltävällä seremonialla 30. lokakuuta 2021. 29. marraskuuta 2025 Petrellin pelinumero 32 jäädytettiin HIFK vastaan Jukurit ottelussa. Kyseisessä pelissä oli paikanpäällä 8013 katsojaa.

 Rullakiekkoura 
Kesällä 2007 Petrell valittiin rullakiekon MM-kisoihin Saksan Landshutiin.

 Tilastot 
 2000–2001  Karhu-Kissat  II-divisioona  1  0  0  0  0  –  –  –  –  – 2001–2002  HIFK  A-SM  5  0  0  0  0  –  –  –  –  – 2002–2003  HIFK  A-SM  28  2  2  4  35  7  3  1  4  29  2003–2004  HIFK  A-SM  33  11  17  28  28  10  6  7  13  2        JMM  5  0  0  0  27   HIFK  SM-liiga  8  0  0  0  2  1  0  0  0  0   Suomi U20  Mestis  7  1  0  1  0  –  –  –  –  – 2004–2005  HIFK  A-SM  12  5  5  10  10  2  0  1  1  0    HIFK  SM-liiga  35  3  2  5  35  4  0  1  1  2 2005–2006  HIFK  SM-liiga  51  12  8  20  88  12  1  2  3  20 2006–2007  HIFK  SM-liiga  53  19  11  30  74  5  0  0  0  2  2007–2008  HIFK  SM-liiga  48  10  17  27  36  7  1  1  2  2 2008–2009  HIFK  SM-liiga  43  7  13  20  85  2  0  0  0  2 2009–2010  HIFK  SM-liiga  56  12  12  24  61  6  1  0  1  2 2010–2011  HIFK  SM-liiga  56  13  22  35  34  13  7  5  12  8  2011–2012  Edmonton Oilers  NHL  60  4  5  9  45  –  –  –  –  –   Oklahoma City Barons  AHL  9  2  2  4  4  –  –  –  –  – 2012–2013  HIFK  SM-liiga  26  11  0  11  12  –  –  –  –  –    Edmonton Oilers  NHL  35  3  6  9  4  –  –  –  –  – 2013–2014  Genève-Servette HC  NLA  50  5  16  21  24  12  1  2  3  2 2014–2015  Luleå HF  SHL  50  5  5  10  16  9  0  2  2  2 2015–2016  Luleå HF  SHL  32  3  4  7  8  11  2  0  2  4 2016–2017  HIFK  SM-liiga  57  9  6  15  16  14  2  4  6  6 2017–2018  HIFK  SM-liiga  57  12  12  24  37  14  2  2  4  6 2018–2019  HIFK  SM-liiga  48  7  5  12  40  10  0  1  1  4 2019–2020  HIFK  SM-liiga  34  2  1  3  10  –  –  –  –  – 2 kautta  yhteensä  NHL  95  7  11  18  12  –  –  –  –  – 13 kautta  yhteensä  SM-liiga  491  117  109  226  328  88  14  16  30  54	 2 kautta  yhteensä  SHL  82  8  9  17  24  20  2  2  4  6 1 kausi  yhteensä  NLA  50  5  16  21  24  12  1  2  3  2 1 kausi  yhteensä  AHL  9  2  2  4  4  –  –  –  –  –

 Lähteet 

 Viitteet 

 Aiheesta muualla 
Lennart Petrell Jatkoaika-sivustossa:  , , 

Luokka:Suomalaiset jääkiekkoilijat
Luokka:Columbus Blue Jacketsin varaamat pelaajat
Luokka:Vuonna 1984 syntyneet
Luokka:Elävät henkilöt